Påmelding til obduksjon for helsepersonell

**=======================================================================
Pasientinformasjon eller sensitive opplysninger skal *ikke* føres inn i dette skjemaet.
=======================================================================**
**Krav for påmelding**Det er i hovedsak kun helsepersonell med faglig stort utbytte som får tilbud om å overvære en obduksjon:
-          Medisinstudenter fra 3. året og oppover
-          Sykepleiere må være autoriserte

-          Ambulanselærlinger fra 2. året har eget opplegg (avtales med faglærer)
-          Odontologistudenter kun fra 2. året
-          Bioingeniørstudenter som har praksis på avdelingen (avtales med veileder)

**Påmelding:**Du kan bare melde på deg selv, ikke flere som gruppe.
Dersom du ønsker spesifikke dager eller å delta sammen med en annen, føres dette inn i eget felt. Vi vil prøve å etterkomme dette. Anbefalt maks antall for å få best mulig utbytte av demonstrasjonen er 4 personer. Lagre gjerne informasjonen under, så slipper vi å sende den ut på nytt. Vi har tidvis lange ventelister. Det kan ta opptil flere måneder før du blir kontaktet med tilbud om tidspunkt. Påmelding kan bli avvist dersom man ikke oppfyller kravene for påmelding. Du vil uansett høre fra oss.

**Oppmøtested:**Avdeling for patologi i 1. etasje i Sentralblokka ved Haukeland Universitetssjukehus. Møt utenfor den røde døren ved Avdeling for patologi merket med «Demonstrasjon», kontakt oss på tlf 55 97 26 14, og vi slipper deg inn.

**Tid:**Obduksjoner utføres innenfor tidsrommet 08.00-12.00 i hverdager. Etter påmelding vil du bli kontaktet når vi har en dag å tilby. NB! Merk at vi ofte tar kontakt dagen før aktuell obduksjon. Vær obs på mulig endring av tid, dette vil i tilfelle bli informert om i forkant.

**Bekledning:**Oppmøte i ansatt sykehustøy hvis du har tilgang til dette, hvis ikke kan du komme i eget privat tøy. Resten vil dere få tildelt hos oss: studentfrakk, hette, skotrekk, munnbind og hansker.

**Krav om ID:**Dere må fremvise gyldig student-ID eller ansatt-ID ved oppmøte.

**Taushetsplikt:**

Alle besøkende pålegges taushetsplikt, besøkende som ikke har signert taushetserklæringen til Helse Bergen vil få tildelt skjema ved oppmøte for signering. Det er ikke tillatt å fotografere i våre lokaler.

**Bruk og oppbevaring av personopplysninger:**

Dine kontaktopplysninger er kun til intern bruk for kontakt vedrørende din påmelding og til eventuell smittesporing.  Opplysningene lagres kryptert på tilgangsstyrt server og kontaktinformasjonen slettes automatisk 30 dager etter besøket er gjennomført.